Familienuus 363 - Oostelike Sinode van die NG Kerk
Ons seënbede vir hierdie derde kwartaal: "aan Hom wat deur sy krag wat in ons werk, magtig is om oneindig meer te doen as wat ons bid of dink, aan Hom kom die eer toe, in die kerk, deur ons verbondenheid met Christus Jesus, deur al die geslagte heen tot in alle ewigheid." Efesiërs 3:20 – 21
Ons het verlede kwartaal vertel van die skielike afsterwe van 'n personeellid in die kerkkantoor van Lyttelton. Hier is 'n mooi getuienis…
Ons gee inligting van 'n geleentheid wat die Sinode van Dordt 400 jaar gelede herdenk.
Carl Louwrens vertel dat die grootste behoefte van die sikloon-geteisterde gemeentes in Mosambiek die herstel van hulle "prayer-houses" is. Dis 'n baie basiese struktuur – eintlik maar 'n soort afdak. Dis die hart van die gemeenskap se sosiale struktuur. Dis ook hier waar die getuienis van die kerk helder gehoor en beleef kan word. Die koste om só 'n struktuur te herstel? R15 000. Dit klink soos iets wat 'n gemeente kan aanpak. Skakel gerus met Carl by crl@telkomsa.net
Arrie Preller van Komatipoort het na Despatch-Suid vertrek nadat hy 'n beroep aangeneem het.
En onthou dat ons werk met fondse wat deur ons lidmate aan ons toevertrou word om in die koninkryk van God 'n verskil te maak…
CMR Mpumalanga vertel die verhaal oor 'n babastemmetjie in 'n swart sak asook oor 'n seuntjie wat dit nie maklik het nie.
Manie Groenewald reël 'n werkswinkel oor kleingroep-bediening.
Braam Klopper is 'n kenner oor die rou-proses en bied 'n konferensie hieroor aan.
Petrus Moolman bied 'n Saterdagseminaar: hoop na hartseer – om nuwe lewe en hoop te vind na die dood van 'n geliefde.
Die Hugenote Kollege te Wellington adverteer 'n pos vir 'n nuwe rektor.
'N MENS SLAAP NET BETER AS ALLES OP HULLE PLEK IS
Hier is die verhaal van 'n dominee en sy kerkkantoorpersoneel wat hulle belangrike dokumente en argiefmateriaal gered het – en hier is die foto's as bewyse…